KS Strategy : การล็อกดาวน์เพิ่มเติมเป็นแค่การซื้อเวลา แต่วัคซีนคือทางออกของวิกฤตโควิด-19
9 กรกฎาคม 2564

KS Strategy : การล็อกดาวน์เพิ่มเติมเป็นแค่การซื้อเวลา แต่วัคซีนคือทางออกของวิกฤตโควิด-19
การล็อกดาวน์เพิ่มเติมเป็นแค่การซื้อเวลา แต่วัคซีนคือทางออกของวิกฤตโควิด-19
กระทรวงสาธารณสุขมีข้อเสนอให้ใช้มาตรการควบคุมสถานการณ์โควิด-19 ที่เข้มงวดขึ้นด้วยการรณรงค์ให้ผู้คนอยู่ภายในบ้านและไม่เดินทางข้ามจังหวัด เพื่อระงับการแพร่ระบาดและยอดผู้เสียชีวิตที่สูงขึ้น โดย ศบค. จะพิจารณาข้อเสนอในที่ประชุมช่วงเช้าวันนี้ ทั้งนี้ ด้วยการที่ยังไม่มีการตัดสินใจขั้นสุดท้าย เราจึงแบ่งระดับของมาตรการเป็น 3 ระดับดังนี้
1) ระดับเบา (ลดชั่วโมงการดำเนินธุรกิจลงเพื่อส่งเสริมให้ผู้คนอยู่ภายในบ้านมากขึ้น)
2) ระดับปานกลาง (ปิดสถานที่ที่มีผู้คนหนาแน่น เช่น ศูนย์การค้า ร้านสะดวกซื้อ หรือร้านอาหาร)
3) ระดับเข้มงวด (ปิดสถานที่ที่มีผู้คนหนาแน่นที่รวมไปถึงโรงงาน)
เราเชื่อว่าระดับความเข้มงวดของมาตรการจะขึ้นอยู่กับสถานการณ์ของการแพร่ระบาด โดยเฉพาะยอดผู้เสียชีวิตจากโควิด-19 ทางด้านหอการค้าไทยประเมินผลกระทบจากการล็อกดาวน์เต็มรูปแบบที่ 3.0 แสนลบ./เดือน หรือคิดเป็น 1.7% ต่อ GDP รายปี เราเชื่อว่าการล็อกดาวน์เพิ่มเติมเป็นแค่การซื้อเวลา เนื่องจากรัฐบาลจะช่วยลดความเสี่ยงที่ผู้ป่วยจะล้นเกินความสามารถที่ระบบสาธารณสุขจะรับไหวได้ แต่ไม่ใช่ทางออกที่จะช่วยให้ยอดผู้ติดเชื้อในไทยลดลงได้ ก่อนหน้านี้รัฐบาลเคยควบคุมสถานการณ์การแพร่ระบาดในระลอกแรกและระลอก 2 ได้ภายใน 90 วัน แต่สำหรับระลอก 3 นั้นผ่านมา 97 วันแล้วยังไม่ดีขึ้น ทำให้รัฐบาลจำเป็นต้องเร่งฉีดวัคซีนที่มีประสิทธิภาพที่สามารถป้องกันสายพันธุ์เดลต้าได้ โดยเราคาดว่ามาตรการล็อกดาวน์เกือบเต็มรูปแบบจะผ่อนคลายลงในปลายไตรมาส 3/2564 หรือเมื่อยอดผู้ติดเชื้อปรับลดลงหลังจากมีอัตราการฉีดวัคซีน 30% ต่อประชากรทั้งหมด
ผลกระทบจากมาตรการล็อกดาวน์ที่เข้มงวดขึ้นของรัฐบาล
เราคาดว่ามาตรการล็อกดาวน์จะกระทบเศรษฐกิจในประเทศ การท่องเที่ยวในประเทศ และกระทบกำหนดการเปิดประเทศต้อนรับนักท่องเที่ยวต่างชาติ โดยความเชื่อมั่นผู้บริโภคที่ลดลง (ปัจจุบันแตะจุดต่ำรอบ 23 ปีที่ 43 อิงข้อมูลเดือน มิ.ย. 2564) และหนี้ครัวเรือนระดับสูง (แตะระดับ 90% ณ ไตรมาส 1/2564) จะกดดันกำลังซื้อผู้บริโภคและกระทบกลุ่มอุตสาหกรรมที่อิงปัจจัยในประเทศในช่วงไตรมาส 3/2564 ขณะที่สถานการณ์โควิด-19 ที่ดำเนินไปอย่างต่อเนื่องและมาตรการห้ามเดินทางนั้นคาดว่าจะกระทบภาพรวมการท่องเที่ยวในประเทศ เราคาดว่ากลุ่มธนาคารจะตั้งสำรองมากขึ้นจาก NPLs ที่สูงขึ้น ทั้งนี้เงินบาท/ดอลลาร์สหรัฐฯ อ่อนค่าลง 7.7% ทำให้เงินบาทกลายเป็นสกุลเงินที่อ่อนแอเป็นอัน 2 ของเอเชียในปี 2564 ซึ่งมีสาเหตุมาจากการที่เงินดอลลาร์ฯ แข็งค่าขึ้น +2.7% และปัจจัยภายใน เราคาดว่าเงินบาทที่อ่อนค่าลงจะเป็นผลดีกับกลุ่มส่งออกเพราะจะทำให้ GPM แข็งแกร่งขึ้น ในด้าน SET Index นั้นให้ผลตอบแทนต่ำกว่า MSCI ACWI ในระดับ 3.4% QTD จากแรงขายของนักลงทุนต่างชาติ (-8.2 หมื่นลบ. YTD) ซึ่งเป็นผลมาจากโควิดระลอก 3 และความล่าช้าในการฉีดวัคซีน
เน้นกลุ่มอุตสาหกรรมที่ได้รับผลกระทบในวงแคบจากมาตรการล็อกดาวน์หรือมีปัจจัยบวกเฉพาะตัว
เราคาดว่า SET Index จะปรับตัวลดลงทดสอบแนวรับสำคัญที่ 1,520 (-0.5SD EYG) จากมาตรการล๊อกดาวน์ระดับเบา และ 1,480 (-0.375SD EYG) สำหรับกรณีมาตรการที่เข้มงวด เราแนะนำให้นักลงทุนเน้นกลุ่มที่ได้รับผลกระทบในวงแคบจากมาตรการล็อกดาวน์หรือมีปัจจัยบวกเฉพาะตัว โดยเราพบว่ากลุ่มอิเล็กทรอนิกส์ อาหารและเครื่องดื่ม (F&B) กลุ่มสินค้าเกษตร กลุ่มถุงมือยาง กลุ่มขนส่งตู้คอนเทนเนอร์ กลุ่มอสังหาริมทรัพย์แนวราบ กลุ่ม AMCs กลุ่มโรงพยาบาลในประเทศ กลุ่มอุปกรณ์อิเล็กทรอนิกส์ (gadgets) และกลุ่มการเงินเป็นกลุ่มที่รายงานรายได้และกำไรที่แข็งแกร่งแม้จะมีการดำเนินมาตรการล็อกดาวน์เต็มรูปแบบทั่วโลกในไตรมาส 2/2563 และคาดว่าประวัติศาสตร์จะย้อนรอยอีกครั้งในไตรมาส 3/2564 ที่ไทยจะกลับมาดำเนินมาตรการล็อกดาวน์แบบเต็มรูปแบบ หุ้นเด่นของเราคือ ASK CHAYO JMT BCH TU ASIAN KCE EPG CBG และ MEGA
เปิดพอร์ตลงทุน >> https://bit.ly/3eC98sz
KS #KSecurities #Strategy #COVID19 #Lockdown
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp